CELEX: 32015D2100
Language: lv
Date: 2015-11-18 00:00:00
Title: Komisijas Īstenošanas lēmums (ES) 2015/2100 (2015. gada 18. novembris), ar ko apstiprina metodes cūku liemeņu klasificēšanai Latvijā un atceļ Lēmumu 2005/307/EK (izziņots ar dokumenta numuru C(2015) 7986)

20.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 303/101
            
         KOMISIJAS ĪSTENOŠANAS LĒMUMS (ES) 2015/2100
   (2015. gada 18. novembris),
   ar ko apstiprina metodes cūku liemeņu klasificēšanai Latvijā un atceļ Lēmumu 2005/307/EK
   
      
         (izziņots ar dokumenta numuru C(2015) 7986)
      
   
   (Autentisks ir tikai teksts latviešu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 20. panta p) un t) punktu,
   tā kā:
   
               (1)
            
            
               Regulas (ES) Nr. 1308/2013 IV pielikuma B daļas IV iedaļas 1. punktā paredzēts, ka cūku liemeņu klasificēšanas nolūkā muskuļaudu saturs jānovērtē, izmantojot Komisijas apstiprinātas klasificēšanas metodes, un ka apstiprināt drīkst tikai statistiski pierādītas novērtēšanas metodes, kuru pamatā ir vienas vai vairāku cūkas liemeņa anatomisko daļu fiziska izmērīšana. Klasificēšanas metodes būtu jāapstiprina tikai tad, ja to statistiskā kļūda nepārsniedz novērtējuma maksimālo statistisko kļūdu. Minētā statistiskā kļūda ir noteikta Komisijas Regulas (EK) Nr. 1249/2008 (2) 23. panta 3. punktā.
            
         
               (2)
            
            
               Ar Komisijas Lēmumu 2005/307/EK (3) tika apstiprināta triju metožu izmantošana cūku liemeņu klasificēšanai Latvijā.
            
         
               (3)
            
            
               Latvija lūdza, lai Komisija atļauj tai aizstāt formulu, ko izmanto šādās metodēs: Intrascope (Optical Probe), manuālā metode (ZP) un Pork Grader (PG200), kā arī atļauj vienu jaunu metodi – OptiGrade-MCP – cūku liemeņu klasificēšanai tās teritorijā. Latvija protokolā, kas paredzēts Regulas (EK) Nr. 1249/2008 23. panta 4. punktā, ir sīki aprakstījusi sadalīšanas izmēģinājumu, norādot principus, kuri ir jauno formulu pamatā, sadalīšanas izmēģinājuma rezultātu un vienādojumus, ko izmanto muskuļaudu procentuālā daudzuma novērtēšanai.
            
         
               (4)
            
            
               Pārbaudot šo lūgumu, tika secināts, ka jauno formulu un klasificēšanas metožu apstiprināšanas nosacījumi ir izpildīti. Tāpēc šīs formulas un klasificēšanas metodes būtu jāapstiprina lietošanai Latvijā.
            
         
               (5)
            
            
               Latvija lūdza arī, lai Komisija tai atļauj noteikt cūku liemeņu noformējumu, kas atšķiras no Regulas (ES) Nr. 1308/2013 IV pielikuma B daļas III iedaļā paredzētā standarta noformējuma.
            
         
               (6)
            
            
               Saskaņā ar Regulas (ES) Nr. 1308/2013 20. panta t) punkta i) apakšpunktu dalībvalstīm drīkst atļaut izmantot cūku liemeņu noformējumu, kas atšķiras no IV pielikuma B daļas III iedaļā noteiktā standarta noformējuma, ja noformējums, kuru to teritorijā lieto parastajā komercdarbības praksē, atšķiras no standarta noformējuma. Savā pieprasījumā Latvija norādīja, ka tās teritorijā komercdarbības prakse var būt tāda, ka no cūkas liemeņa jāatdala galva, aste, priekškājas un pakaļkājas. Tāpēc Latvijā būtu jāatļauj šāds noformējums, kas atšķiras no standarta noformējuma.
            
         
               (7)
            
            
               Lai izveidotu salīdzināmu bāzi cūku liemeņu cenu kotēšanai, šis atšķirīgais noformējums būtu jāņem vērā, koriģējot šādos gadījumos reģistrēto svaru attiecībā pret standarta noformējuma svaru.
            
         
               (8)
            
            
               Aparātu vai klasificēšanas metožu izmaiņas nebūtu jāatļauj, ja vien tās nav skaidri apstiprinātas ar Komisijas īstenošanas lēmumu.
            
         
               (9)
            
            
               Skaidrības un juridiskās noteiktības labad būtu jāpieņem jauns lēmums. Tādēļ Lēmums 2005/307/EK būtu jāatceļ.
            
         
               (10)
            
            
               Ņemot vērā tehniskos apstākļus saistībā ar jaunu metožu un formulu ieviešanu, cūku liemeņu klasifikācijas metodes, kas apstiprinātas ar šo lēmumu, ir jāpiemēro no 2016. gada 1. janvāra.
            
         
               (11)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO LĒMUMU.
   1. pants
   Latvijā cūku liemeņu klasificēšanai saskaņā ar Regulas (ES) Nr. 1308/2013 IV pielikuma B daļas IV iedaļas 1. punktu ir atļauts izmantot šādas metodes:
   
               a)
            
            
               aparāts Intrascope (Optical Probe) un ar to saistītās novērtēšanas metodes, kuru sīks apraksts ir sniegts pielikuma I daļā;
            
         
               b)
            
            
               manuālā metode (ZP) un ar to saistītās novērtēšanas metodes, kuru sīks apraksts sniegts pielikuma II daļā;
            
         
               c)
            
            
               aparāts Pork Grader (PG200) un ar to saistītās novērtēšanas metodes, kuru sīks apraksts sniegts pielikuma III daļā;
            
         
               d)
            
            
               aparāts OptiGrade-MCP un ar to saistītās novērtēšanas metodes, kuru sīks apraksts ir sniegts pielikuma IV daļā.
            
         Pirmās daļas b) punktā minētā manuālā metode (ZP) ir atļauta tikai lopkautuvēs, kurās:
   
               a)
            
            
               izmanto elektroniskās datu ievades metodi un kurās nokauto cūku skaits nepārsniedz 500 cūku nedēļā;
            
         
               b)
            
            
               nokauto cūku skaits nepārsniedz 200 cūku nedēļā.
            
         2. pants
   Neskarot Regulas (ES) Nr. 1308/2013 IV pielikuma B daļas III iedaļā noteikto standarta noformējumu, cūku liemeņus Latvijā drīkst noformēt, pirms svēršanas un klasificēšanas atdalot galvu, asti, priekškājas un/vai pakaļkājas.
   Lai izveidotu salīdzināmu bāzi cūku liemeņu cenu kotēšanai, visos gadījumos, ja trūkst turpmāk minēto liemeņa daļu, piemēro šādus noteiktos koeficientus:
   
               —
            
            
               par trūkstošu galvu: 8,345,
            
         
               —
            
            
               par trūkstošu asti: 0,072,
            
         
               —
            
            
               par trūkstošām priekškājām: 0,764,
            
         
               —
            
            
               par trūkstošām pakaļkājām: 1,558.
            
         Standarta noformējuma liemeņa svaru aprēķina saskaņā ar šo formulu:
   standarta noformējuma liemeņa svars = 100 × liemeņa svars (bez trūkstošās(-ajām) daļas(-ām))/(100 – koeficients(-i) par trūkstošo(-ajām) daļu(-ām)).
   3. pants
   Apstiprināto aparātu vai klasificēšanas metožu izmaiņas nav atļautas, izņemot gadījumus, kad minētās izmaiņas ir skaidri apstiprinātas ar Komisijas īstenošanas lēmumu.
   4. pants
   Atceļ Lēmumu 2005/307/EK.
   5. pants
   Šo lēmumu piemēro no 2016. gada 1. janvāra.
   6. pants
   Šis lēmums ir adresēts Latvijas Republikai.
   
      Briselē, 2015. gada 18. novembrī
      
         
            Komisijas vārdā –
         
         
            Komisijas loceklis
         
         Phil HOGAN
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2008. gada 10. decembra Regula (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (OV L 337, 16.12.2008., 3. lpp.).
   
      (3)  Komisijas 2005. gada 12. aprīļa Lēmums 2005/307/EK, ar ko apstiprina metodi cūku liemeņu klasificēšanai Latvijā (OV L 98, 16.4.2005., 42. lpp.).
   
      PIELIKUMS
      
         CŪKU LIEMEŅU KLASIFICĒŠANAS METODES LATVIJĀ
      
      
         I daļa
      
      
         INTRASCOPE (OPTICAL PROBE)
      
               
                  1.
               
               
                  Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu Intrascope (Optical Probe).
               
            
               
                  2.
               
               
                  Aparāts ir aprīkots ar sešstūrveida zondi, kuras maksimālais platums ir 12 milimetri (un 19 milimetri pie zondes augšgala asmens), kurā ir skatāmlodziņš un gaismas avots, ar milimetros kalibrētu slīdošu cilindru, un kuras darbības zona ir no 8 līdz 50 milimetriem.
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  ŷ = 66,6708 – 0,3493 × F, kur:
                  
                     ŷ= aprēķinātais liemeņa muskuļaudu procentuālais daudzums,
                  
                     F= muguras tauku slāņa biezums (ieskaitot ādu), ko mēra liemeņa kreisajā pusē aiz pēdējās ribas 6 cm attālumā no liemeņa viduslīnijas (milimetros).
                  Šo formulu piemēro liemeņiem, kuru svars ir no 60 līdz 110 kilogramiem.
               
            
         II daļa
      
      MANUĀLĀ METODE (ZP)
      
               
                  1.
               
               
                  Šajā daļā izklāstītos noteikumus piemēro tad, ja cūku liemeņu klasificēšanu veic ar manuālo metodi (ZP).
               
            
               
                  2.
               
               
                  Šo metodi drīkst lietot, izmantojot lineālu, bet klasificēšanu veic, izmantojot prognozes vienādojumu. Tās pamatā ir muguras tauku un muskuļu slāņa biezuma manuāla mērīšana liemeņa viduslīnijā.
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  ŷ = 60,5214 – 0,2579 × G + 0,0525 × M,
                  kur:
                  
                     ŷ= aprēķinātais liemeņa muskuļaudu procentuālais daudzums,
                  
                     G= muskuļu slāņa biezums liemeņa viduslīnijā, ko mēra visīsākajā attālumā no vidējā gūžas muskuļa kraniālās daļas līdz mugurkaula kanāla malai (milimetros),
                  
                     M= muguras tauku slāņa biezums (ieskaitot ādu) liemeņa viduslīnijā, ko mēra šaurākajā vietā virs vidējā gūžas muskuļa (milimetros).
                  Šo formulu piemēro liemeņiem, kuru svars ir no 60 līdz 110 kilogramiem.
               
            
         III daļa
      
      
         PORK GRADER (PG200)
      
               
                  1.
               
               
                  Šajā daļā izklāstītos noteikumus piemēro tad, ja cūku liemeņu klasificēšanai izmanto aparātu Pork Grader (PG200).
               
            
               
                  2.
               
               
                  Aparāts ir aprīkots ar mērīšanas zondi, kas iemontēta pistolei līdzīgā korpusā, protokola printeri un mēraparāta kalibrēšanas bloku, kā arī ar 8–9 mm platu asmeni un LED gaismas avotu ar tieši blakus esošu gaismas uztvērēju (fotodetektoru).
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  ŷ = 64,4502 – 0,4364 × F + 0,0381 × M, kur:
                  
                     ŷ= aprēķinātais liemeņa muskuļaudu procentuālais daudzums,
                  
                     F= muguras tauku slāņa biezums (ieskaitot ādu), ko mēra aiz pēdējās ribas 7 cm attālumā no liemeņa viduslīnijas (milimetros),
                  
                     M= muskuļu slāņa biezums, ko mēra aiz pēdējās ribas 7 cm attālumā no liemeņa viduslīnijas (milimetros).
                  Šo formulu piemēro liemeņiem, kuru svars ir no 60 līdz 110 kilogramiem.
               
            
         IV daļa
      
      
         OPTIGRADE-MCP
      
      
               
                  1.
               
               
                  Šajā daļā izklāstītos noteikumus piemēro tad, ja cūku liemeņu klasifikācijai izmanto aparātu OptiGrade-MCP.
               
            
               
                  2.
               
               
                  Aparāts ir aprīkots ar optisko zondi, kuras diametrs ir 6 mm, vienu infrasarkano fotodiodi un fototranzistoru. Mērījumu rezultātus ar datora palīdzību izsaka aprēķinātajā muskuļaudu saturā.
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  ŷ = 66,7787 – 0,4464 × F + 0,0018 × M,
                  kur:
                  
                     ŷ= aprēķinātais liemeņa muskuļaudu procentuālais daudzums,
                  
                     F= muguras tauku slāņa biezums (ieskaitot ādu), ko mēra no pēdējās ribas līdz priekšpēdējai ribai 7 cm attālumā no liemeņa viduslīnijas (milimetros),
                  
                     M= muskuļu slāņa biezums, ko mēra no pēdējās ribas līdz priekšpēdējai ribai 7 cm attālumā no liemeņa viduslīnijas (milimetros).
                  Šo formulu piemēro liemeņiem, kuru svars ir no 60 līdz 110 kilogramiem.